Den blir opptil 20 cm høy med tornete stengler og en krypende vekst. Bladene er som regel trekoblete, men kan være enkle eller finnete. Noen planter feller løvet om vinteren, mens andre er vintergrønne. De hvite blomstene sitter 1–5 sammen i en endestilt blomsterstand. De er funksjonelt enkjønnede. Frukten er som regel svart, noen ganger rød eller lilla, og en sjelden gang hvit. Den består av 20–50 småfrukter, og blomsterbunnen følger med når frukten plukkes.